Portforbud fjernet på ti turistdestinasjoner i Thailand
De militære styresmaktene i Thailand har godtatt å fjerne portforbudet på totalt ti steder. Daily Telegraph melder at de de er Phuket, Ko Samui, Pattaya, Hua Hin-distriktet, Cha-am-distriktet, Krabi-provinsen, Phang Nga-provinsen, Hat Yai-distriktet, Ko Chang og Ko Phangan (inkludert naboøyen Ko Tao). Dette er alle typiske destinasjoner for sol- og strandhungrige turister. Blant dem mange fra Norge.Det var etter militærkuppet i Thailand 22. mai at militæret innførte portforbud over hele landet på nattestid. Etter press fra turistbransjen, som opplagt fryktet store økonomiske tap, har man nå altså lempet på forbudet enkelte steder. Hovedstaden Bangkok og det populære området Chiang Mai i nord, er fremdeles underlagt portforbud. Det merker de som driver hotell der. Flere av luksushotellene i Bangkok skal ha oppgitt at de bare har rundt 30 prosent belegg, og at de har måttet stenge noen av sine restauranter, rett og slett fordi det ikke er nok folks om kommer dit. I tillegg til at det ikke er lov å gå ut etter midnatt har militæret bannlyst politiske ansamlinger på mer enn fem personer.Norske myndigheter fraråder ikke reiser til Thailand i sine offisielle reiseråd, men i forbindelse med kuppet i mai oppfordret ambassaden i Bangkok alle reisende til å følge portforbudet og til ikke å oppsøke steder med store folkemengder. Reiserådet til Thailand ble sist oppdatert 18. februar i fjor - og omfatter kun de sørlige provisenen ned mot grensen til Malaysia der det lenge har vært politisk uro og enkelte voldshandlinger.
Men i Bangkok må turister, og andre, fremdeles holde seg innendørs mellom midnatt og 04.00 på morgenen. innendørs mellom midnatt og 04.00 på morgenen.